

LĒMUMS

Ādažos, Ādažu novadā

2024. gada 25. aprīlī **Nr.** **139**

**Par adrešu un nosaukumu sakārtošanu objektiem pie Bangu un Laimdotas ielām Gaujā**

Ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā” pašvaldība paredz līdz 2024. gada 31. decembrim veikt adrešu sakārtošanas pasākumus Carnikavas pagastā.

Pašvaldības izveidotā Adrešu sakārtošanas darba grupa (turpmāk – Darba grupa), veicot plānveida adrešu inventarizāciju Gaujas ciemā, ir konstatējusi, ka pie pašvaldības autoceļa ar nosaukumu “Ventas-Mucenieki-dzelzceļš” atrodas četras mājas (t.sk. divas daudzīvokļu mājas) ar adresēm, kas ir ļoti garas, sarežģītas un ir līdzīgas viena otrai. Visas mājas atrodas blakus viena otrai un izmanto piekļūšanai no pašvaldības ceļa vienu piebraucamo ceļu. Īpašniekiem ikdienā ir grūti gan izmantot esošo adresi, gan arī saņemt pakalpojumus un operatīvo palīdzību, par ko tie informēja pašvaldību.

Pašvaldības autoceļš ir izbūvēts kā asfaltēts autoceļš visā garumā – posmā no krustojuma ar Dzirnupes ielu uz pašvaldības zemes vienības ar kadastra apzīmējumu 8052 002 2107 līdz dzelzceļam uz pašvaldības zemes vienības ar kadastra apzīmējumu 8052 002 1894. Savukārt nosaukums “Bangu iela” ir reģistrēts tikai autoceļa sākuma posmam pie krustojuma ar Dzirnupes ielu. Bangu ielai ar numuriem pašlaik ir piesaistīti seši īpašumi. Savukārt tālāk jaunākam un garākam ceļa posmam “Ventas-Mucenieki-dzelzceļš” ielas nosaukums līdz šim netika piešķirts.

Darba grupas ieskatā ir nepieciešams pagarināt esošu Bangu ielu un reģistrēt to līdz dzelzceļam atbilstoši tās faktiskajam izvietojumam. Tas ļaus sakārtot adreses, par ko tika saņemti to īpašnieku iesniegumi, piesaistot tās Bangu ielas numuriem. Papildus tiks sakārtoti arī dzīvokļu numuri daudzdzīvokļu mājai ““Gaujas tilts 31. km 1/4””, kas pašlaik sākas nevis ar pirmo numuru, bet ar septīto, kas neatbilst Ministru kabineta 29.06.2021. noteikumu Nr. 455 “Adresācijas noteikumi” (turpmāk –Noteikumu) prasībām.

Darba grupa individuāli informēja skarto zemesgabalu īpašniekus, kā arī adresēs reģistrētus uzņēmumus, par plāniem adrešu sakārtošanā, nosūtot pa pastu 02.02.2024. izvērstu paziņojumu Nr. ĀNP/1-12-1/24/228.

Adrešu maiņas rezultātā paredzēts rezervēt adreses visā ielas garumā, t.sk., papildu adreses tādām zemes vienībām, kas turpmāk varētu tikt sadalītas.

Darba grupa, turpinot adrešu inventarizāciju Gaujas ciemā, ir konstatējusi, ka pie Laimdotas ielas atrodas trīs apbūvei paredzētas zemes vienības bez adresēm, kam ar šo lēmumu ir paredzēts piešķirt adreses.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese nav piešķirta, un mainīt, ja tā neatbilst Noteikumu prasībām.

Noteikumu 11. punktā noteikts, ka pilsētu un ciemu teritorijās ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2., 9., 11., 18.1., 20., 28. punktiem, kā arī Attīstības komitejas 10.04.2024. atzinumu, Ādažu novada pašvaldības dome

**NOLEMJ:**

1. Precizēt ielas “Bangu iela” izvietojumu un reģistrēt to uz zemes vienības ar kadastra apzīmējumu 8052 002 1894 atbilstoši grafiskajam pielikumam (1. pielikums).
2. Mainīt vai piešķirt adreses 37 adresācijas objektiem Gaujā saskaņā ar sarakstu (2. pielikums).
3. Likvidēt īpašumu nosaukumus saskaņā ar sarakstu:

|  |  |
| --- | --- |
| Īpašuma kadastra numurs | Īpašuma nosaukums |
| 80520020866 | Gaujas lejas |
| 80520020002 | Vālodzes |
| 80520021674 | Gaujas tilts 31.km - 1/4 |
| 80520021675 | Gaujas tilts 31. km - 2 |
| 80520021678 | Gaujas tilts 5 |
| 80520021837 | Bučas |
| 80520021838 | Ezermalas |
| 80520021640 | Marijas |

1. Pašvaldības Centrālās pārvaldes:
	1. Administratīvajai nodaļai šo lēmumu nosūtīt Valsts zemes dienestam uz e-adresi un Rīgas rajona tiesai uz e-pasta adresi rigasrajons@zemesgramata.lv;
	2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumus pa pastu uz deklarēto dzīvesvietu vai juridisko adresi;
	3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar pielikumā norādītajām adresēm.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU